འགྲོ་འདུག་བདེ་བོ་བཟོས་པ་དེས་ཡུལ་སྐོར་སྤྲོ་འཆམ་པ་ཧ་ཅང་མང་དུ་འགྲོ་བཞིན་ཡོད་པ་དཔེར་ན།ཕྱི་ལོ་༢༠༡༦ལོར་བོད་རང་སྐྱོང་ལྗོངས་ཀྱི་ནང་ཡུལ་སྐོར་སྤྲོ་འཆམ་པ་ས་ཡ་༢༣བསླེབས་སོང་ཟེར་གྱི་ཡོད་པ་དང་།འདི་ལོར་ས་ཡ་༢༧བསླེབ་ཐུབ་པ་བྱ་རྒྱུ་དང་།ཕྱི་ལོ་༢༠༢༠ལོར་ས་ཡ་༣༠བསླེབ་ཐུབ་པ་བྱ་རྒྱུ་ཡིན་ཞེས་དམིགས་ཡུལ་དེ་བཟུང་ཡོད་པ་རེད།དེ་འདྲ་ཡིན་དུས།བོད་རང་སྐྱོང་ལྗོངས་ལ་གཏན་སྡོད་མི་འབོར་ས་ཡ་གསུམ་མ་གཏོགས་མེད་ལབ་ཀྱི་ཡོད་པ་དང་།ལོ་གཅིག་ནང་ཡུལ་སྐོར་སྤྲོ་འཆམ་པ་ས་ཡ་༣༠བསླེབ་པ་ཡིན་ན་ཁྱད་པར་ཆེན་པོ་ག་ཚོད་ཤོར་བ་རེད།བོད་ཀྱི་ཐོན་ཁུངས་སོགས་ཀྱིས་ལྕོགས་ཀྱི་རེད་དང་མ་རེད།སྔོན་མ་རྒྱ་དམག་ཕོན་ཆེན་ལྷ་སར་བསླེབས་སྐབས་བཟའ་ཆས་སོགས་ཀྱི་ཐོན་ཁུངས་ཀྱིས་མ་འདང་བར་དཀའ་ངལ་འཕྲད་ཡོད་པ་རེད།མི་མང་དུ་ཕྱིན་ན་རང་བཞིན་གྱིས་ཁོར་ཡུག་ལ་དོ་ཕོག་འགྲོ་ཡི་ཡོད་པ་དང་།ལྷག་པར་དུ་དེང་སང་རྒྱ་ནག་གཞུང་གིས་བོད་ཀྱི་མཚོ་དང་རི་སོགས་སུ་སྤྲོ་འཆམ་ཁུལ་བཟོས་ཏེ།ཡུལ་སྐོར་བ་མང་པོ་འཁྲིད་ཀྱི་ཡོད་པ་དེས་གད་སྙིགས་མང་པོ་བཟོས་ནས་ཁོར་ཡུག་དང་ཆུ་བཙོག་པ་ཆགས་པའི་དཀའ་ངལ་འཕྲད་ཀྱི་ཡོད་པ་རེད་བསམ་གྱི་འདུག